Pri moderných bezpečnostných alarmoch patrí komunikácia cez Wi-Fi sieť k jedným z najpoužívanejších variantov pripojenia. Okrem toho, že centrálna jednotka dokáže komunikovať s jednotlivými bezpečnostnými prvkami, vie komunikovať aj s vaším inteligentným mobilným telefónom. Cez smartfón môžete vďaka tomu ovládať bezpečnostný systém i na diaľku. Aby ste sa vyhli útokom hackerov, je dôležité mať šifrované pripojenie. Ak alarm disponuje iba touto technológiou, pri výpadku internetu či elektriny máte smolu. Je preto vhodné, aby ste si kúpili alarm, ktorý sa pri výpadku dokáže prepnúť na iný typ komunikácie, čím sa nepreruší ochrana vášho majetku.\r